** Βρες τα κατάλληλα ρήματα για την αφήγηση!**

1. Να συμπληρώσεις τα κενά στην ακόλουθη αφήγηση μιας νευρικής κυρίας, με τους **κατάλληλους τύπους των ρημάτων** που δίνονται. **Δύο** ρήματα περισσεύουν.

**διακρίνω, εντοπίζω, επισημαίνω, ξεχωρίζω, καθορίζω, ορίζω, επιπλήττω, περιεργάζομαι, προσδιορίζω, ακούω**

Ήταν το πρώτο μου ταξίδι με καράβι και ομολογώ ότι ένιωθα κάποια ανησυχία. Άλλωστε τόσα και τόσα ακούς κάθε μέρα... Εκεί που πήγαινα, λοιπόν, να κλείσω τα μάτια μου .................................. **(1)** έναν έντονο, τρομακτικό θόρυβο. Αναστατώθηκα. Πάει, χανόμαστε, σκέφτηκα. Προσπάθησα να ....................................... **(2)** από πού ερχόταν. Πέρα στην πλώρη κάτι, φαίνεται, συνέβαινε, αλλά ακόμη δεν μπορούσα να ....................................... **(3)** τι ακριβώς. Σηκώνομαι και κατευθύνομαι προς τα εκεί και τι να δω; Μια παρέα νεαρών είχε το ραδιόφωνο στη διαπασών. Άλλοι χοροπηδούσαν κι άλλοι χτυπούσαν τα χέρια ρυθμικά. Πανζουρλισμός! Έλεος! Θα το βουλιάξουν το καράβι! Τρέχω αμέσως στον καπετάνιο. Τον .......................................... **(4)** στην κουπαστή με την ωραία στολή του. Του ................................... **(5)** το πρόβλημα. «Είναι», του λέω «ανυπόφορη αυτή η φασαρία και πολύ επικίνδυνη. Με τόσα ποδοβολητά Τιτανικός θα γίνουμε! Πρέπει να τους ......................................... **(6)**. Είστε καπετάνιος για όλους τους επιβάτες, έτσι δεν είναι; Οφείλετε να .............................. **(7)** κάποιον υπεύθυνο να κάνει συστάσεις σε τέτοιες περιπτώσεις». Δεν έχω παράπονο, μου έκανε το χατήρι. Ευγενέστατος και εξυπηρετικότατος κύριος! Πάντως, μιαν ελαφριά ειρωνεία τη ................................. **(8)** στο βλέμμα του.

1. Να συμπληρώσεις τα κενά των προτάσεων, επιλέγοντας κάθε φορά το **κατάλληλο ρήμα** από αυτά που δίνονται στην **παρένθεση** και προσαρμόζοντάς το στον απαιτούμενο τύπο.

Όταν ο αδελφός μου ........................... **(9)** (επιδιώκω, ζητώ, επιθυμώ) να συνεχίσει τις σπουδές του και ................................... **(10)** (αιτώ, απαιτώ, επιδιώκω) μία υποτροφία στο εξωτερικό, μελετούσε μέχρι αργά τη νύχτα. Κάποιες ώρες, όταν ................................... **(11)** (αιτώ, απαιτώ, επιζητώ) λίγη ηρεμία, άκουγε μουσική. Τότε ........................................... **(12)** (επιθυμώ, απαιτώ, αιτούμαι) να μην τον ενοχλούν. «................................... **(13)** (επιδιώκω, επιζητώ, ζητώ) την κατανόησή σας» έλεγε συχνά. Τώρα πια που έχει δικό του ιατρείο, παραπονείται πως δεν του μένει χρόνος να μελετήσει.

1. Συμπλήρωσε τα κενά των προτάσεων με τον **κατάλληλο τύπο των ρημάτων** που δίνονται (πρόσωπο, χρόνος). **Τέσσερα** ρήματα περισσεύουν.

**αντιλαμβάνομαι, εντοπίζω, αγναντεύω, προσέχω, περιεργάζομαι, βλέπω, εξετάζω, παρατηρώ, ρίχνω ένα βλέμμα, ατενίζω, συγκεντρώνω**

Όταν του έφεραν το δέμα ήταν πολύ απασχολημένος, γι’ αυτό του .................................................. **(14)** και το ακούμπησε μηχανικά στην άκρη του γραφείου. Αργότερα, σε κάποιο διάλειμμα της δουλειάς του ........................................... **(15)** την κορδέλα που ήταν δεμένη σε έναν πολύ εντυπωσιακό φιόγκο. Το πήρε στα χέρια του, το ....................................... **(16)**. Ήταν ένα απλό κουτί σε κοινό περιτύλιγμα. Έψαξε για το όνομα του αποστολέα. ........................................... **(17)**  και την άλλη πλευρά, αλλά δεν ........................................ **(18)**  τίποτε. ............................................ **(19)** με προσοχή το γραμματόσημο και τη σφραγίδα του ταχυδρομείου. Από τα στοιχεία που .......................................... **(20)**  δεν μπορούσε να βγάλει κανένα συμπέρασμα. Ένα ανώνυμο, ύποπτο δέμα!